Kont

Kont eller neverkont er en avstivet ransel eller veske til å bære på ryggen, som tradisjonelt har blitt laget av bjørkenever. En slik lett, hard, ofte kasseformet ryggsekk av flettverk, og gjerne med lokk og bunn av tre, beskytter innholdet mot støt, og til en viss grad også mot dårlig vær. Betegnelsen kont har også vært brukt om ulike typer kurver.
Konter av never har vært benyttet i skogsområder i Norge, Sverige, Finland og Russland, også av samer. Konter egnet seg for eksempel godt når man plukket bær og sopp som må holdes luftig og stabilt. Neverkonter var i regelmessig bruk i Norge til 1940-tallet.

Stive konter eller bærekurver var også vanlig utrustning for omvandrende selgere og kramkarer i gamle dager. Kurver til å ha på ryggen brukes fortsatt av flere steder i verden, for eksempel ved frakt, innhøsting og sanking.

Det finnes moderne konter av kunstmaterialer for å bære for eksempel PC-er trygt på ryggen.

Selve ordet er lånt i svensk og norsk fra det finske kontti (som i dag brukes om «container»).

 Se også 
 Tornister, gammeldags soldatransel
 Ryggsekk
 Komse, samisk vogge til å bære på ryggen

 Eksterne lenker 


 Svenske konter

Kategori:Vesker
Kategori:Transportmidler